Miroslava Litmanoviča

Miroslava Litmanoviča (; dzimusi kā Kaļecka ()  Varšava — Mirosława Litmanowicz (1928-2017)) bija Polijas starptautiskā meistare šahā (1967).

 Biogrāfija 
No 1950. gadu vidum līdz 1970. gadu sākumam bijusi viena no vadošajām Polijas šahistēm. No 1951. līdz 1972. gada 16 reizes piedalījusies Polijas sieviešu šaha čempionātu finālos un izcīnījusi 10 medaļas: zelta (1968), 5 sudraba (1957, 1958, 1964, 1969, 1972) un 2 bronzas (1961, 1967). Tāpat viņa 3 reizes (1953, 1956, 1964) uzvarējusi Polijas komandu šaha čempionātos.OlimpBase :: Polish Team Chess Championship :: Mirosława Litmanowicz

Daudzu starptautisko šaha turnīru dalībniece, tajā skaitā piedalījusies četros Pasaules šaha čempiones nosaukuma izcīņas zonas turnīros. Uzvarējusi vai dalījusi pirmo vietu šaha turnīros Bledā (1957), Portorožā (1958), Pjotrkova Tribunalskā (1969) un Emenā (1970). Par panākumiem turnīros FIDE 1967. gadā Litmanovičai piešķīra starptautiskās meistares (WIM) nosaukumu.

Vairākkārt pārstāvējusi Polijas izlasi Pasaules šaha olimpiādēs, kurās piedalījusies 5 reizes (1957-1972). Individuālajā vērtējumā izcīnījusi sudraba (1963) medaļu.OlimpBase :: Women's Chess Olympiads :: Mirosława Litmanowicz

1974. gada februārī beigusi aktīvās šahistes gaitas un veltījusi sevi literārajam darbam. Pazīstamākie viņas darbi bija šaha mācību grāmatas bērniem un jaunatnei.ChessBooks #1 by Mirosława Litmanowicz

Bijusi precējusies ar Polijas šahistu un žurnālistu Vladislavu Litmanoviču (1918—1992).

 Atsauces 

 Ārējās saites 

Kategorija:1928. gadā dzimušie
Kategorija:2017. gadā mirušie
Kategorija:Varšavā dzimušie
Kategorija:Polijas šahisti